Ruta Patrimoni Muro: Taulells Devocionals
2025-04-13 11:00 - 13:30 (Europe/Madrid) | Ermita Sant Antoni
Ruta Patrimoni Muro: Taulells Devocionals
Dia: 13 d’abril
Hora: 11.00 h
Lloc: Ermita Sant Antoni
Més informació: Descobreix el patrimoni murer. Inscripcions al 614 24 54 22 o a info@caragoltours.com. Tot sobre els taulellets ací.

Tornar a Muro | Col·loqui de toponímia
2025-04-16 19:30 - 21:00 | Biblioteca (Plaça de la Vila, 3)
? Tornar a Muro | Col·loqui de toponímia
L’Ajuntament de Muro vol encetar un procés de reflexió col·lectiva sobre el nom oficial del nostre municipi. Actualment, “Muro de Alcoy” continua sent una denominació, oficial, heretada d’un reial decret del 1916, imposat sense consulta ni consens, i que no reflecteix ni la nostra llengua ni la identitat local.
Per obrir aquest debat, us convidem al col·loqui “Tornar a Muro”, que tindrà lloc el dimecres 16 d’abril a les 19.30 h a la Biblioteca Municipal.
Hi participaran tres especialistes destacats que ens ajudaran a contextualitzar històricament, jurídicament i lingüísticament la situació:
? Emili Casanova, catedràtic de Filologia Catalana a la Universitat de València i exmembre de l’Acadèmia Valenciana de la Llengua, reconegut especialista en onomàstica.
? Antonio Teruel García, periodista i màster en Desenvolupament Local, divulgador de geografia i toponímia, autor de l’informe que servirà de base per a aquest debat.
? Abel Soler, doctor en Història Medieval i en Filologia Catalana, expert en cultura i identitat valenciana.
Aquest és només el primer pas d’un camí que volem fer amb i per al poble, de manera oberta, participativa i fonamentada. ?️
? Volem escoltar-vos. Volem reflexionar juntes i junts. Volem tornar a ser, simplement, Muro.

A berenar la Mona
2025-04-26 17:00 - 20:00

2025-04-28 19:00 - 2025-04-30 21:00 | Centre d’Exposicions i Arxiu Arpella
? I JORNADES D’ORIENTACIÓ VOCACIONAL
Informa’t per decidir! ?
? No saps quin camí triar després de l’ESO?
?? Et preocupa el futur del teu fill o filla?
?? Vine a les xerrades que hem preparat per resoldre dubtes i conéixer totes les opcions!
? Lloc: Arxiu Municipal de Muro
? Dimarts 29 d’abril – 19:00 h
Cossos de Seguretat
➡️ Amb la Policia Local de Muro i Bombers de Cocentaina
? Dimecres 30 d’abril – 19:00 h
La Universitat
➡️ Amb la UPV d’Alcoi.
LES QUE ES VAN HAVER DE SUSPENDRE AHIR DILLUNS PER L’APAGADA ELÈCTRICA ES BUSCARÀ UNA NOVA DATA I S’INFORMARÀ.
? A més, oferim assessorament individual i gratuït els dies 29 i 30 d’abril de 17:00 a 20:00 h amb psicòlegs especialitzats, també a l’Arxiu Municipal.
Reserva la teua cita escanejant el codi QR del cartell! ? O al web:
https://docs.google.com/forms/d/e/1FAIpQLScXaSsbw0DrQOC85hE5by5Gu1EywnLJR1mEr5k97NR5PZX7lw/viewform

Moros i Cristians 2025
2025-05-03 07:30 - 2025-05-18 23:00
Descarrega’t el tríptic dels Moros i Cristians de Muro 2025:
Tríptic programació MIC 2025

? Concert Fester 2025 ?
2025-05-03 18:00 - 20:00
? Concert Fester 2025 ?
La Unió Musical de Muro i la Xafigà vos han preparat un gran Concert Fester per al pròxim 3 de maig a les 18.00 h al Centre Cultural ?✝️
? Venda d’entrades:
Dies: 29 i 30 d’abril i 2 de maig
Horari: de 9.00 a 14.30 h
Lloc: Centre Cultural
T’esperem junt amb la Junta de Festes.
No vos ho perdeu! ??

Esportitza’t 24 hores
2025-05-20 08:00 - 2025-05-24 22:00 | Poliesportiu Municipal
Muro celebra una marató d’activitat esportiva amb les 24 hores de l’Esportitza’t
Muro viurà els pròxims 23 i 24 de maig un cap de setmana ple d’activitat física i convivència amb motiu de l’Esportitza’t – 24 hores, una iniciativa organitzada per la regidoria d’Esports i que implica nombrosos clubs i entitats locals. L’esdeveniment, que vol fer valdre l’esport base i el teixit associatiu, comptarà amb més d’una vintena de disciplines i activitats pensades per a totes les edats i públics.
Saúl Serrano, Primer Tinent d’Alcalde i regidor d’Esports, ha volgut destacar que “Muro viu una activitat esportiva intensa i de primer nivell, com bé es demostra amb el gran nombre de professionals esportistes que fan escola al nostre poble i aconsegueixen ser referents en les seues disciplines a escala estatal i, fins i tot, internacional” i això “ens dona forces per a continuar treballant des de l’àrea d’esports amb activitats com aquesta, o la recentment celebrada gala de l’Esport, perquè tot el que invertim en un estil de vida més actiu i saludable és garantia de disciplina per a afrontar els reptes de vides i millor índex de salut al municipi”.
La cita s’encetarà divendres a les 19.30 hores amb la inauguració de l’Esportitza’t al Pavelló, que també inaugura nom en honor a Vicent Olcina, i per arrancar hi haurà una exhibició de gimnàstica a les 20.00 h. A partir d’eixa hora, s’activarà la programació esportiva amb partides de petanca, inici de la fase de grups de tenis i pàdel, i la marató de 24 hores de futbol sala, que comptarà amb partits ininterromputs fins a la final de dissabte a les 20 hores.
L’agenda de dissabte arrancarà ben prompte, amb proves de ciclisme des de les 7.30 hores al Poliesportiu, i continuarà amb una programació intensa que inclou atletisme amb una carrera d’obstacles al pavelló, partides de pilota valenciana en categories infantils i sènior, així com una completa jornada de futbol 7, amb equips repartits en quatre grups i eliminatòries a la vesprada. A més, els diferents equips del Muro Bàsquet disputaran partits en categories des de benjamí fins a sènior, davant rivals com Teixereta, Alcoi, CB Joventut o CB Ontinyent.
També hi haurà lloc per a les exhibicions, amb propostes de patinatge, automodelisme i gimnàstica, així com activitats lúdiques com un circuit d’activitats esportives i una gimcana per a xiquets i xiquetes durant el matí, i castells inflables durant tota la jornada. L’hoquei tindrà protagonisme amb partits de prebenjamins i iniciació, mentre que les competicions de tenis i pàdel continuaran al llarg del dia al club de tenis i al poliesportiu.
Les persones aficionades a la pesca també tindran una doble cita: al pantà de Beniarrés, on es farà un sorteig a les 7.30 h i es competirà fins a les 13 h i tota la vesprada, i a la platja de l’Almadrava, on el concurs s’allargarà de 17 h fins a les 2 de la matinada. Paral·lelament, es realitzarà una tirada de caça divendres al camp de tir municipal.
Esportitza’t també inclou dues xarrades inspiradores que busquen reforçar els valors educatius i personals de l’esport. La primera, “Tercer equip, valors en l’esport”, es va celebrar dimarts 20 de maig a l’IES Serra Mariola i va comptar amb la participació de Saúl Ais, àrbitre amb deu temporades en Segona Divisió i un dels més veterans de la categoria. Ais va compartir la seua trajectòria i va posar en valor el paper de l’arbitratge com a part fonamental de l’esport. La segona xarrada, “Les claus per córrer: de 0 km a córrer com Kilian Jornet”, tindrà lloc dijous a les 19.30 h a la Casa de Ferro i estarà a càrrec de Joan Belvis, expert en iniciació esportiva i apassionat del running, qui oferirà consells pràctics i motivadors per començar a córrer des de zero i fer del moviment una forma de vida.
Amb aquesta proposta, Muro consolida el seu compromís amb la promoció de l’activitat física, la vida saludable i l’esport com a eina de cohesió social. L’Esportitza’t – 24 hores es presenta com una autèntica festa de l’esport local i comarcal, amb una oferta transversal, participativa i oberta a totes i tots. L’organització convida la ciutadania a gaudir de l’esport en totes les seues formes i a compartir l’experiència amb grups d’amics i família.

TERTÚLIA “DIVERSITAT I ORGULL AL VOLTANT DE LA TAULA”
2025-05-22 19:00 - 20:30 | Centre Social Matzem, (Sala Audiovisuals)
T’ESPEREM EL DIJOUS 22 A L’EDIFICI MATZEM PER A LA TERTÚLIA “DIVERSITAT I ORGULL AL VOLTANT DE LA TAULA”

XXX Festa del Llibre
2025-05-30 08:00 - 2025-06-08 17:00
Muro celebra trenta edicions de Festa del Llibre apostant per estimar-se entre lletres
A Muro, la lectura no és una activitat tan sols íntima, és una manera d’estimar, de fer cultura, de retrobar-se i de donar vida a la paraula escrita amb intensitat i capaç de transformar-se en teatre, música, exposicions, xarrades i molt més. Amb aquest esperit s’alça la XXX edició de la Festa del Llibre, que enguany es presenta baix el lema “Estima’m entre lletres” i que tindrà lloc del 30 de maig al 8 de juny. Trenta edicions d’una aposta ferma i compartida pel foment lector, una trajectòria que ha sabut anar més enllà de les tendències i les modes per consolidar una festa que no és una fira, sinó una celebració de vida a través dels llibres.
Dossier-FESTA LLIBRE 25

Xarrada: massatge infantil
2025-06-03 19:00 - 20:30 | Centre Social Matzem, (Sala Audiovisuals)
Xarrada gratuïta sobre massatge infantil!

T’agradaria conéixer els beneficis del tacte nutritiu en els primers mesos de vida del teu bebé?
Et convidem a una xarrada gratuïta amb Lídia Blanco Baldó, educadora certificada per IAIM – AEMI.

Un espai pensat per a famílies amb bebés de 0 a 12 mesos, on parlarem de com el massatge infantil pot reforçar el vincle afectiu i el benestar del teu fill o filla.

Lloc: Matzem
Data: 3 de juny
Hora: 19 h

Places limitades! Reserva via WhatsApp: 624731583

T’esperem per compartir una estona pròxima, informativa i plena de connexió!

"Germans" d'Esclafit Teatre
2025-06-07 20:00 - 21:30 | Centre Cultural de Muro
?| Teatre
? El 7 de juny a les 20.00 h, al Centre Cultural de Muro, gaudirem de l’obra teatral «Germans» d’Esclafit Teatre. Una comèdia emotiva de Pasqual Alapont sobre dos germans que es retroben per temes d’herència, amb humor i reflexió sobre els llaços familiars.
?️ Entrades a: entrades.vilademuro.net
T’esperem! ?

BOLLING QUARTET amb Javier Eguillor
2025-06-13 20:00 - 22:00
? Agenda cultural a Muro? Concert imprescindible!
BOLLING QUARTET amb Javier Eguillor? 13 de juny de 2025? 20.00 h? Centre Cultural de Muro? Entrada: 8 €? Compra les teues entrades a: https://entrades.vilademuro.net
Una proposta musical de gran qualitat amb l’energia de Javier Eguillor i el millor jazz de cambra.No t’ho perdes!

Òpera: Les Arts Volant presenta La Ventafocs
2025-06-20 22:00 - 23:30 | CEIP El Bracal
20 de juny · 22.00 h · Pati del CEIP El Bracal
Les Arts Volant presenta La Ventafocs – versió en valencià de l’òpera Cendrillon de Pauline Viardot, interpretada pels joves cantants del Centre de Perfeccionament del Palau de les Arts. Entrada lliure fins completar aforament.

Visita guiada pel patrimoni de Muro: Castell, Museu Fester, almàssera, església i ermita més les Danses de Palàcio
2025-06-21 18:30 - 21:30
? Dissabte 21 de juny | ? 18.30 h
? Eixida des de la Plaça Matzem
? Visita guiada pel patrimoni de Muro: Castell, Museu Fester, almàssera, església i ermita.
? Final amb Danses de Palàcio a càrrec del Grup Baladre i La Xafigà!
ℹ️ Reserves: 965 532 071
? WhatsApp: 635 485 344
T’esperem!

Estiu Jove: Oci i Formació
2025-07-01 08:00 - 2025-07-31 17:00 | Casa de Ferro, Camí Vell de Setla, 13, Muro de Alcoy

Escape Room + xerrada
2025-07-01 19:00 - 21:00
♻️? Fast-fashion: mola… però contamina!
? Acceptes el repte d’esbrinar com frenar els residus tèxtils? Vine al Centre Jove (Casa de Ferro, Muro d’Alcoi) el dimarts 1 de juliol a les 19 h i participa en el nostre Escape Room + xerrada.
? Pistes, enigmes i molta moda sostenible.? T’emportaràs GRATIS un kit per gestionar millor els teus residus.
? Reserva ja plaça: Formulari d’inscripció
? #ReduceixReutilitzaRecicla

XXIII Festival de Bandes Joves
2025-07-05 18:30 - 20:30 | Centre Cultural de Muro
?? Muro acull el XXIII Festival de Bandes Joves! ??
Aquest dissabte 5 de juliol, el Centre Cultural Polivalent s’omplirà de música, joventut i tradició amb la celebració del XXIII Festival de Bandes Joves, protagonitzat per la Banda Jove de la Unió Musical de Muro i amb la participació especial de La Xafigà.
? Lloc: Centre Cultural Polivalent
? 18.00 h – Cercavila des de la seu de la banda
? 18.30 h – Concert
? Entrada lliure
Una cita per gaudir en família de l’energia i el talent de la nostra joventut musical, i una mostra més de la vitalitat cultural del nostre poble.
✨ No t’ho perdes! Fem poble, fem cultura, fem música!

Jornada Introductòria a les Comunitats Energètiques
2025-07-09 11:00 - 12:00 | Centre Cultural de Muro
? Ajuda’ns a impulsar la transició energètica de Muro! ?
El dimarts 9 de juliol, de 11 h a 12 h, t’esperem al Centre Cultural Polivalent (c/ Sant Antoni, 11) per a la Jornada Introductòria a les Comunitats Energètiques.
? Per què vindre?
* Descobriràs què són les comunitats energètiques i com crear-ne una.
* Coneixeràs els seus beneficis mediambientals ? i econòmics ?.
* T’explicarem com estalviar en la factura de la llum sense instal·lar res a casa.
? Inscripció gratuïta: escaneja el QR del cartell o contacta al 616 659 618 / otc_cv@gva.es.
La teua participació és essencial! Comparteix-ho i vine a construir un Muro més sostenible. ♻️

SOMRIU · JAZZ MEMORIES
2025-07-11 20:30 - 22:00
? ✨ SOMRIU · JAZZ MEMORIES ✨?
Un viatge sonor pels grans estàndards del jazz i la bossa nova que han acompanyat la nostra vida: melodies que reconeixeràs a la primera nota i que et faran somriure recordant moments inesborrables.
? Divendres 11/07/25
? 20:30 h
? Plaça de l’Església, Muro
? Entrada lliure!
? Eva Romero (veu) al capdavant d’un trio clàssic de piano/guitarra, contrabaix i bateria que donarà vida a peces com Tea for Two, Fly Me to the Moon o Autumn Leaves.
Vine a gaudir d’una nit d’estiu plena de swing sota les estrelles i comparteix records amb nosaltres. t’esperem!

Juga Muro
2025-07-12

? LA REBOLIKÀ
2025-07-25 23:00 - 2025-07-26 01:00
? LA REBOLIKÀ

? Plaça de l’Església, Muro

?️ 25 de juliol · 23.00 h

Passejada per les pedanies
2025-07-27 08:00 - 14:00
??‍♀️ Vine a conèixer els nostes pobles:
? Detalls de l’aventura
Dia: 27 de juliol
Eixida · 8:00 h (sigues puntual!)
Punt de trobada · Casa de Ferro – Poliesportiu Municipal
Duració aproximada · 3 h de passeig tranquil, apte per a totes les edats
Guia especialitzada de Caracol Tours
Places limitades – és necessari inscriure’s prèviament
? Com apuntar‑te
? Truca al 965 532 071
? O envia un WhatsApp al 635 485 344 amb el teu nom i el nombre de persones que veniu.
➕ℹ️ Més informació de la Passejada per les Pedanies

Vine i informa't de la STU+
2025-07-28 08:00 - 2025-08-06 13:00 | Casa de Ferro, Camí Vell de Setla, 13, Muro de Alcoy
? T’has matriculat ja per al curs 2025/2026?

? És hora de posar-te en marxa amb STU+!

? Si estàs empadronat/ada a Muro o a qualsevol municipi de la Mancomunitat de l’Alcoià i el Comtat, ja pots renovar o sol·licitar la teua targeta de transport universitari o d’FP.

? A Muro t’ajudem a fer-ho: t’expliquem com funciona el servei, com pots demanar la targeta o renovar-la i quins passos seguir.

? Dies d’atenció a Muro:

28, 29, 30 i 31 de juliol

5 i 6 d’agost

? De 8 a 10 h i d’11 a 13 h

? També pots enviar un WhatsApp al 655 433 537 i sol·licitar una cita si no pots vindre en eixos horaris.

? Tota la informació i accés als tràmits ací:

? lamancomunitat.org/transport-universitari-stu

Cloenda Estiu Jove
2025-07-31 10:00 - 2025-08-01 13:00 | Casa de Ferro, Camí Vell de Setla, 13, Muro de Alcoy
L’Estiu Jove s’acomiada aquest dijous i divendres.

I com era d’esperar ho fa amb un gran comboi: Taller de Percussió, Jocs d’Aigua i Decora la teua Samarreta, això sí, recorda demanar als teus majors permís per portar-ne una que es puga decorar.

Vine el 31 de juliol i l’1 d’agost de matí al Centre Jove, la diversió t’espera!

Festes de Setla, Benàmer i l'Alquerieta
2025-08-17 - 2025-08-31
Festes de Setla de Nunyes

FESTES DE BENÀMER

FESTES DE L’ALQUERIETA

Bones festes a totes i a tots!

Festa Estellés
2025-09-05 21:00 - 23:30
? 5 de setembre – Plaça de l’Església (Muro)? 21.15 h  Lectura de poemes de Vicent Andrés Estellés? 21.30 h  Sopar de cabasset (porta el teu entrepà!)? 22.30 h  Recital sobre la vida i l’obra d’Estellés amb Carles Llinares i Jordi Carbonell
Vine a celebrar la Festa Estellés: poesia, música i bona companyia.

Festes de Turballos 2025
2025-09-12 08:00 - 2025-09-14 23:30 | Turballos
? Festes de Turballos 2025 ?

Els dies 12, 13 i 14 de setembre, Turballos s’omplirà de música, tradició i convivència veïnal.

✨ El divendres, les festes arranquen amb el concert acústic d’Àgueda Segrelles.

? El dissabte, la Banda de Música de Muro posarà so i alegria al dinar de germanor, a més de jocs i la tradicional entrada.

?? El diumenge viurem el contacontes d’Aitana Ferrer i la Factoria de sons, els jocs populars i la solemnitat de la processó i la missa de campanya.

? I per a tancar, el Grup de Danses El Baladre ens farà ballar amb els cants i balls populars, abans dels focs artificials.

? Us convidem a participar i a gaudir junts i juntes de les festes d’aquest poble amb tant d’encant.

Som un poble de pobles.

XXII Campanya de Concerts d’Intercanvis Musicals: Banda Jove de la Unió Musical de Muro
2025-09-14 18:00 - 21:00 | Centre Cultural de Muro
?✨ XXII Campanya de Concerts d’Intercanvis Musicals
Aquest setembre, la música ens torna a unir!? La Societat Instructiva Musical d’Alfafara i la Banda Jove de la Unió Musical de Muro compartiran escenari en un concert especial dins la XXII Campanya d’Intercanvis Musicals.
? Diumenge 14 de setembre de 2025? 18.00 h? Centre Cultural de la Vila de Muro
Un encontre ple de talent i germanor musical, amb el suport de la Generalitat Valenciana, l’Institut Valencià de Cultura i la Federació de Societats Musicals.
? Vine i gaudeix d’una vesprada única amb el millor de la nostra música!

Concert ADDA SIMFÒNICA ALACANT – “25 Anys Junts”
2025-09-17 08:00 - 17:00
?✨ Concert ADDA SIMFÒNICA ALACANT – “25 Anys Junts”
L’Associació Alzheimer Muro celebra el Dia Mundial de l’Alzheimer i el seu 25é aniversari amb un concert molt especial. Una nit plena de música, emoció i solidaritat per a continuar donant suport a qui lluiten contra l’Alzheimer.
? Tot el recaptat es destinarà als programes d’atenció i suport de l’entitat.? Amb la col·laboració de l’Ajuntament de Muro
? Dissabte, 20 de setembre de 2025? 19.30 h? Centre Cultural Polivalent de Muro? Orquestra Simfònica ADDA Alacant
?️ Donatiu: 10 €(Entrades a partir del 9 de setembre al Centre de Dia, Casa Nicolau, o a través de la Junta Directiva, treballadors/es, familiars, o a taquilla 1 hora abans del concert). També disponible Fila 0.
? Acompanya’ns i continuem recordant junts! ?

IV Jornades de Memòria Històrica i Democràtica
2025-09-18 19:30 - 2025-10-23 22:30
Muro inaugura les IV Jornades de Memòria Històrica i Democràtica a l’Alcoià i el Comtat
Muro serà un dels escenaris principals de les IV Jornades de Memòria Històrica i Democràtica a l’Alcoià i el Comtat, que tindran lloc del 18 de setembre al 23 d’octubre de 2025 sota el lema “De la Repressió a la Transició: Dones Republicanes”.
Aquestes Jornades, organitzades pel Fòrum per la Memòria Històrica i Democràtica de Cocentaina amb la col·laboració de diverses entitats i ajuntaments de la comarca, tenen com a objectiu mantenir viva la memòria col·lectiva, reconéixer el paper de les dones en els processos de repressió i transició democràtica, i fomentar la reflexió crítica sobre la nostra història recent.
Amb un ampli programa d’activitats que inclou presentacions de llibres, obres de teatre, projeccions de documentals, conferències i exposicions, les Jornades es consoliden com un espai de trobada per a compartir coneixements, emocions i experiències al voltant de la memòria democràtica.
Muro, amb la seua implicació activa, acollirà nombroses cites culturals i de record que permetran apropar al públic la història i les veus sovint oblidades de les dones republicanes.

? Actes a Muro

Dijous 18 de setembre · 19.30 h · Centre Cultural de la Vila de MuroPresentació del llibre Indignas hijas de su patria, de Maria Palau i Marta García.Presenta: Moisès Pérez.

Divendres 19 de setembre · 19.30 h · Arxiu MunicipalInauguració oficial de les IV Jornades i de l’exposició Dones de Progrés, amb obra gràfica de Norma Prats i Luis Ardevínez.L’exposició es podrà visitar fins al 13 d’octubre.

Diumenge 21 de setembre· 11.00 h · Arxiu MunicipalActe d’homenatge a les víctimes per la llibertat i els drets humans, amb visita al cementeri de Muro a la tomba de Raimundo Cots.· 19.30 h · Centre Cultural de la Vila de MuroObra de teatre Josefina, d’Oriol Pamies, amb Natalia Zamora, sobre la vida de Josefina Manresa i Miquel Hernández.?️ Entrada: 6 €

Dijous 25 de setembre · 19.30 h · Arxiu MunicipalConferència del periodista Carlos Santos: Cinc hores que van canviar Espanya (i altres històries de la Transició).Presenta: Joan Cascant.

Dijous 16 d’octubre · 19.00 h · Arxiu MunicipalInauguració de l’exposició Prietas las Filas. Vida quotidiana i franquisme, comissariada per José María Candela Guillén i Andrea Moreno.Oberta fins al 2 de novembre.

Diumenge 19 d’octubre · 19.00 h · Centre Cultural de la Vila de MuroProjecció del documental Flores bajo el hielo, de Marco Potyomkin.Presenta: Irene Monllor.

Amb aquestes activitats, Muro es converteix en punt de trobada per a la memòria i la cultura democràtica, reforçant el compromís institucional amb la justícia històrica, el reconeixement a les víctimes i la transmissió d’uns valors democràtics que continuen sent fonamentals per al nostre present ifutur.
Pots veure la programació completa del Comtat i l’Alcoià ací:
